Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
2 เม.ย. 2558

เคาะกลยุทธ์ลงทุนบ่าย
สรุปภาวะตลาดเช้า
– SET Index ปรับตัวขึ้นแข็งแกร่งกว่าตลาดภูมิภาค โดยเคลื่อนไหวทดสอบแนวต้าน 1,540 จุด ก่อนปิดภาคเช้าที่ระดับ 1,537.91 จุด +12.33 จุด (+0.81%) ด้วยมูลค่าการซื้อขายที่เพิ่มขึ้นสู่ 21,663.48 ลบ.
– Most Positive Impact: PTT (+1.52 จุด)/ SCC (+1.02 จุด)/ ADVANC (+0.95 จุด)
– Most Negative Impact: KBANK (-0.26 จุด)/ CPALL (-0.24 จุด)/ MINT (-0.11 จุด)
จุดสังเกต: การปรับตัวขึ้นของหุ้นใหญ่ในกลุ่ม Energy ICT Conmat และ Bank เป็นปัจจัยผลักดันดัชนี SET ต่อเนือง ทั้งนี้ การปรับตัวขึ้นของตลาดยังถูกรองรับด้วยปริมาณการซื้อขายที่กลับมาคึกคักเหนือระดับ 2 หมื่นลบ.
 
แนวโน้มตลาดบ่าย 
– ปรับขึ้นต่อแต่ให้ระวังการแกว่งระหว่างทาง – การฟื้นตัวของราคาพลังงานจากดอลลาร์อ่อน และผลดีจากการยกเลิกกฎอัยการศึกจะสนับสนุนให้ดัชนี SET Index มีแนวโน้มปรับขึ้นต่อ แต่ให้เริ่มระวังการแกว่งผันผวน จากตัวเลขเศรษฐกิจไทยที่ยังคงเปราะบาง (ล่าสุด ดัชนีความเชื่อมั่นผู้บริโภคเดือนมี.ค.58 ต่ำสุดรอบ 9 เดือน ที่ 77.7 จาก 79.1 ในเดือนก.พ.58) ท่ามกลางอัตราดอกเบี้ยที่แท้จริง (Real Rate) ที่มีแนวโน้มเป็นบวกต่อเนื่อง อาจกระตุ้นให้ตลาดคาดหวังต่อการปรับลดดอกเบี้ยของ กนง. วันที่ 29 เม.ย. (บวกต่อการเก็งกำไรหุ้นในกลุ่มเช่าซื้อและอสังหาฯ เราชอบ AP PS SC SIRI SPALI) ขณะที่การเบิกจ่ายงบลงทุน 6 เดือนแรกที่ระดับ 30% สร้างจิตวิทยาเชิงบวกต่อกลุ่มรับหมาฯ (CK ITD STEC) (แนวต้าน: 1,540 และ 1,545 // แนวรับ: 1,530 และ 1,525) สำหรับภาพใหญ่ เรายังคงมุมมองระมัดระวังต่อทิศทางตลาดในช่วงไตรมาส 2/58 โดยประเมินความเสี่ยงของ SET Index ที่ 1,440 จุด (ซึ่งน่าจะเกิดหลังการฟื้นตัวรอบนี้) จากปัจจัยเสี่ยงเรื่องการปรับลดประมาณการกำไรของบริษัทจดทะเบียนหลังงบไตรมาส 1/58
– หุ้นแนะนำภาคบ่าย:เก็งกำไร PTT (เราปรับเพิ่มราคาเหมาะสมขึ้นเป็น 380 บาท), SC (อสังหาฯ ขนาดเล็กมีแนวโน้มเติบโตต่อเนื่องจากฐานกำไรที่ต่ำ)
– Momentum Trading: SGP  (เป้า 12.50-14.00 คัท 11.00)
 
คำแนะนำ
กลยุทธ์: “เลือกเก็งกำไรเป็นรายตัว จุดเสี่ยงขายทำกำไรระยะสั้นคือ 1,550-1,560 จุด”การปรับขึ้นกว่า 30 จุดใน 2 วันทำการ อาจทำให้มีแรงขายทำกำไรบ้าง ในกรณีที่ดีจะเป็นการขายสลับกลุ่มซึ่งทำให้ดัชนีอาจย่อไม่มาก แม้ตลาดดูมีอัพไซด์ไม่มาก แต่หุ้นรายตัวจำนวนมากยังมีอัพไซดน่าสนใจ กลยุทธ์จึงยังเลือกเก็งกำไรเป็นรายตัว
 
Trading Idea
– ประชุมผู้ถือหุ้น: 2 เม.ย. – BMCL LPN MAJOR SCB UNIQ SAMCO BECL BKD BROCK FPI KBANK MBKET TCAP TMT WHART / 3 เม.ย. – CHOW GC IRPC ASIMAR TUF BANPU FSMART MINT OFM SUTHA TOP / 7 เม.ย. – TASCO IT SCCC STHAI
– หุ้นพลังงานที่น่าสนใจ: BCP TOP BANPU SGP 
– หุ้นที่มีคาดการณ์ปันผลสูง: ADVANC INTUCH BTS AP SPALI SC TISCO KTB CPNRF TRUEIF JASIF
– (+) ต่างชาติเพิ่มสัดส่วนช่วง 1 เดือน AP SIRI TICON AAV TRUE THCOM
– (+) หุ้นที่เห็นโมเมนตัมของปรับราคาเหมาะสม KAMART AAV SYMC 
 
ประเด็นจับตา/ติดตาม
– (+) Fund Flow – การยกเลิกกฎอัยการศึก อาจสนับสนุนให้ต่างชาติกลับมาซื้อสุทธิหุ้นไทย